
Q ; . . • ; 

uod diu iu votis fuit , et quod precatus sum a 
Deo O. M. , ut , antequam praecipiti in senium ae- 
tate conticescerem , eadem iterum ex hoc loco dicendi 
occasio proponeretur, atque mullis abhinc annis, Ar- 
chigymnasio hoc nostro in Olivetanam sedem translato, 
primo mihi oblata est: id longa ab expectalione , ho- 
dierna tandem die consecutus , gratiis Largitori sum- 
mo pro eo peractis , tanta sentio animi voluptate per- 
fundi , ut in ipso orationis introitu , quo vel grandia- 
ingenia commoveri solent , in tanta loci dignitate , in 
excellentissimi Praesulis conspectu , in tam frequenti 
doctissimorum virorum consessu, in eo conventu ilo- 
rentissimae Juventutis , in maximo denique periculo 
meae existimationis minime reformidem-. Detur haec 
venia si minus homini tot annos iu litteris versato, 
certe senectuti , quae, quum in anteacta vita suis ho- 
neste laboribus perfuncta sit, emancipatur nemini , se 
ipsa defendit, ac nescio quam facultatem servat ad ex- 
tremum. Itaque mirari nemo vestrum debeat , me non 
ita modo praesenti animo ad dicendam , quasi ea non 

senserim , ascendisse: sed, quum mulla milii pro so- 
lemni studiorum inauguratione ex hoc loco tractanda 
objicerentur in omni litterarum genere aeque probatis- 
sima , illud prae ceteris ultro suscepisse , quod et 
me in maximas difficultates sna tractatione conjiceret, 
et tantum abesset , nt vestros in me animos concilia- 
ret in praesens , ut invidiae nonnihil conciret. Cui 
enim audacissimus non videar , qui , quum nunquam 
alias vehementius , quam hoc tempore et artes exco- 
lantur , et 6tudia inflammentur , cl monumenta a sa- 
pientissimis Immortalitati passim erigantur , et in- 
genia , quavis proposita spe, ignescant, litterae de- 
nique ipsae ad ultimas usque terras propagatae de 
sua felicitate sibi graluleutur : ego tamen interea in 
ipsam saeculi lucem oculorum aciem suo fulgore per- 
stringentem , adstanlibus , ac deliberantibus iis ipsis , 
qui ad illius dignitatem tuendam promovendamqne 
operam , laborem, studium, industriam bona exparte 
contulerunt , confidenlissimus adsurgam ? Piaculum 
sane foret , uihilque audacius incoepto. Neque enim 
is sum , qui majus aliquod , quod fieri non posse 
sentio, polliceri ansim vel insignem coronam hac 
nostra jEtate ingenti labore partam , capiti , ut ita di- 
cam , suo detrahendam putem: sed , ut in publicis re- 
bus , minimis persaepe momentis maximae temporum 

inclinationes fiunt \ sic et in Litteris, nisi quibusdam 
levibus propere occurratur incommodis, nihil aeque 
pertimescendum existimo. Quamvis enim non negave- 
rim litteras , quaecumque eae sint , omnes , quo 
versus inspexeris , eo nunc aetatis stare , quo nun- 
quam antea gradu videntur stetisse : fatendum ta- 
men feracitate aliqua , nimioque ingeniorum aestu per 
omnia inveniri abnorme quoddam , et immodicum , 
quod in universas late doctrinas impune, diuque serpit, 
atque filabitur. Igitur quemadmodum , laxatis doctri- 
nae finibus , fere omnes universi orbis gentes, meis 
verbis huic .Elati ingentes agunt, quod per eius cul- 
tores florentes stalim factae suut: sic contra Scientiae, 
Litteraeque omnes, meo quoque ore apud vos querun- 
tur aliqua enormia irrepsisse , quae, si progredi longius 
patiantur , in certam sui perniciem sunt eruptnra. 
Leve quidem istud specie , sed, inspecta penitus re , 
maximi ad omnia momenti, reique litterarum publi- 
cae grave, atque incommodum. Quamobrem amputan- 
da quamprimum ista abnormitas ; disciplinae in viam 
reducendae : neque illae quidem per se sanctissimae , 
quae ceteroquin sunt quaedam humanae Rationis ad 
veritatem progressiones , certis usque aequabili tenore 
signatae vestigiis , sed plurimi ipsarum cultores , non 
quod ego industriae suae modum imponere coner , 

sed ut ab immodesto , atque illiberali labore , si pla- 
cet , conlioeautur. Quod quaoti sit , oro qnaesoque , 
Auditores , ut deliberatio vestra ad exitum orationis dif- 
feratur* >■ . • 

Ea est hnmaur Animi natura , ut Intellectu , ac 
Voluntate , duobus praecipuis a Conditore suo quasi 
conflata elementis , altera ad Bonum , parte vero al- 
tera ad Veritatem necessitate feratur. Est quidem ca- 
pacitate propemodum infinita voluntas ; rationis autem 
sane modici crrcumscriptique fines. Sed tamen illa , 
quantavis maxima voluptate rapiatur , quanditi terris, 
corporique haeret animus , expleri nequaquam potest; 
haec vero hujusmodi est , ut sive ad infinita se ver- 
tat , sive veritates in profundo Naturae abstrusas , et 
quasi involutas aperire conetur , sive spe vana evecta 
multa simul complecti audeat , sive tandem in cogni- 
tione aliqua assequenda explicatu difficili diutius im- 
moretUr , tum vel maxime obtusas , ac pene perdi- 
tas vires necesse persentiscat, deqne sua ipsius imbecil- 
litate fateatur. Accedunt bis illa incommoda in rebus 
obscuritas ; in sensu debilitas ; in labore ingenita quae- 
dam animi mollities ; in voluntate mobilitas; in judi- 
cando infirmitas; in iis denique retinendis , quae per- 
cepta sunt , tam rara tenacitas, ne dicam , miserrima 
labes. Fit inde , ut vel animi ad veritatem improbi 


«• 


Digitized by Google 



7 


conatus , iciccnlis Pyrithoi catenis non absimiles, irriti 
cadant , vel , si quando tandem assequatur , ea certe, 
de qua dixi , virium tenuitas , maximo impedimento est, 
quo jilc minus, leni faci(iqne lapsu illorsum avolet, 
ipsaque fruatur. Adde fidissimam illam Paracelsi in 
rebus medicis, Carlesii in opere mundano sociam, 
Musarum pedis sequam , gloriae comitem \ quae ae$Lu 
se nutrit } grandia parit , ea tamen, ut, ubi ia san- 
ctissimos mentis recessus illapsa est , afflatu quo- 
dam suo omnia misceat, atque offundat, ut vera a 
fictis diudicari non posse videantur. Extat praeterea 
ambitiosa sui cujqsque cupido cum rebus publicis , 
tum maxime litteris , quae . respublica est , impor- 
tunissima; !Qanta ciet intus ! quanta cupit animus ! 
quanta firigit \ et canit sibi !, Ilie divitias, ille hono- 
res , ille nomen novum , ille imperium in litteras j 
nemini cedit *, ingenia infra se posita babet *, studiorum 
vulgaria temnit ; rara sectatur ; utilia mediocribus re- 
linquit ; necessaria non agnoscit. Sed quum tanto , ut 
•ait ille , promissor hiatu , universa praestare posse 
desperet , non doctus esse , sed videri, pro virili parte 
laborat. En causae , Auditores , quas ob res , dum ve- 
ritati persaepe instamus jamjam prehensuri , pro fui-, 
gentissima ipsius luce, Ixioni similes , nubeculam levi, 
luce suffusam amplexamur. 

Si cni vero in hisce animi vulneribus cariose at- 
trectandis multus ego fuisse videor, intelligat is non alia 
me caussa fecisse , praeter quam , ut per vos judicetis, 
quam facile sit , quum tot in insidiis intestini sedeant 
hostes , ingenia fervere , atque ab instituto cursu hu- 
manae Rationis , suisque vestigiis rite persequendis 
longe evagari. Enimvero haud ignoramus (.ut unum 
prae celeris insigne exemplum proponam ) quanta do- 
ctrinarum divortia in illam scientiam sua nobilitate 
nulli secundam Spinozae, atque Hobesii errata intule- 
rint. Hi longe alia a Bayleo commenti sunt , Bayleus 
a Leibnitio , Leibnitius a Clarchio , Clarchius a Ma- 
lebrancbio , Malebranchius a Locbio , Lochius a Stil- 
Iingfleto, Stillingftelus a Judvorthio, Judvorthius a Can- 
tio. Qui quidem postremi duo, quum iis haesissent 
salebris , unde pedem efferre pudor vetaret } faterique 
vererentur , esse aliquid extremum , quod ratione vinci 
non possit, opinamenta sua ambagibus verborum ob- 
struxerunt. Utinam vero praeclarissimi hi viri, dispulsa 
leviter illa caligine a prioribus offusa, ad ipsam scien- 
tiam amplificandam , quae in caussis rerum detegendis 
versatur, sua studia uuice intendissent, non illam sane, 
a longo tandem errore , quasi in portum receptam , sine 
mulla laude consenescere videremus. 

Quaeret fortasse quispiam, quid? Nonne illae 

veterum Philosophorum familiae liberiores , quam 
nos , fuerunt, solutioresque, in disputando immo- 
dici, atque enormes? Quasi vero iidem sint et qui 
dissitissimas terras primi perruperunt , et qui poste- 
ro tempore , itu redituque frequentarint : et qui 
inhospita maria pertentarunt , et qui postea' ultro 
citroque commeatu traiecerint ? At fuerint sane. Quid 
tum ? Illi ne nobis comparandi sunt ? Illi in tenebris ; 
nos in luce : ilii omni obstructo ad veritatem aditu; 
nos nullo non patefacto atque expedito: illi per avia, 
nec ante trita ; nos per comperta , et cognita : illi nullo 
praeeunte exemplo ; nos plurimis , et conspectissimis: 
illi nulla ope muniti ; nos ad satietatem instructi : ilii 
denique in tyrocinio Rationis; nos in auctoramento? 

Sentio meam orationem huc usque libere provectam 
in quasdam difficultates, non ex inopinato tamen , sed 
consulto devenisse, easque profecto, ut declinare im- 
prudentis , contra bene cauti sit confidentissime in- 
gredi. Ut enim in pertinacissima tempestate , adversa 
furentibus ventis , experti gubernatoris est dexteritate 
maxima iis obsecundare , quoad eo , quo direxerat , 
aliquando perveniat : non aliter ego , quum animadver- 
tissem huius saeculi laudes adeo esse coniunctas cum 
ea litterarum querela , humanitatis officiiquc plena, 
quam ab initio proposui, ut quo latius illae claresce- 

rent, haec eo maiorem firmitatem esset habitura ; usus 
sum ista ratione , ut vobis ad audiendum iucundis- 
sima , ita mihi ad dicendum peropportuna. 

Sed unde exordiar? vel mea quid habet oratio, 
ubi tanqnam in extremo consistat? qualis, et quanta 
saeculi obversatur species ! Quae doctrinae! qui viri! 
quot inventa! quam laeta litterarum facies usquequa- 
que renidet ! Praetermitto illos viribus ingenii invi- 
ctissimos , qui licet hanc aetatem ( loquor de ea , 
qua nati , institutique sumus) primi resera rin t ; priore 
tamen floruerunt , nostra occubuerunt , Newtonum , 
Flamsteedium , Alleyum , Cassinium , De*Laireum, 
Varignonium , Hospitalium , Turnefortium , Boeraha- 
vium , Norisium , Blanchiniura , Bossuetum , Fenelo- 
nium. At videte quam inaugurato auspicati sumns j 
et utrum a vestigiis tantorum virorum, nobis devexa 
saeculi aetate natis , deerrare unquam licuerit. Faxit 
vero Deus , ut hoc novum , quo aevo vivimus , et 
cujus jam quatuor lustra tacite effluxerunt , paribus 
auspiciis, si fieri potest, ordiatur. Ne cui vero videa- 
tur haec intemperantia artis esse , immodice praedi- 
cantis , percurrat mecum animo, quanta divinum illud 
inventum Methodus fluxionum a Simpsono , Muliero, 
Clerautio , Dalembertio acceperit ! quanta Aqua- 
tiones a Fontana , Riccatio , Lagrangeo ! quanta Cur - 

varum, doctrina a Bernullio , atque Eulero ! quam fe- 
stino facilique pede Analylica , qnae, vivente Ne w- 
tono , lente ibant , nunc ad exitus solvenda pro- 
currant ! 

Quid vero tam insigne , tam singulare, nostrae- 
que , quod maximum est , aetati propriun) , quam 
Historiae Naturae studium ? Vidimus Marsilium non 
rara modo eiectamenta maris pretio undique conqui- 
sita contemplantem , sed , patefacta nova sibi in pro- 
fundo ad immortalitatem via , in ingenti aquarum 
sinu occulta scrutantem $ Vallisnierium per ima val- 
lium , perque montium viscera naturae miracula per- 
legentem ; Reaumurium in insecta defixum*, Bonnetum 
Naturae filium , lumine cassum Spallanzanio lampada 
tradentem \ Buffonium , Linnaeum , proh quales viros! 
quorum alterum, quod humana commoda , supra quam 
fingi potest, inhiaverat, uti Socratem de se ferunt 
gloriari solitum , mundanum civem altera oratione 
appellasse memini j illum vero , quod fuit animo, ra- 
piditate maxima per cuncta rerum meabili , primum , 
ne dicam , unicum Naturae Antistitem vocare ne du- 
bitetis. 

Quos vero in ceteris disciplinis ego nominem 
primos ? Egregiosne vitae artifices Boerahavium , alte- 
rum Hippocratem, centesimo abhinc anno mortuum, 

lah entis medicinae statorem , in Ley densi liceo t ri- 
gem ino Iionore cumulatum , Wansvielhenem tanti ma- 
gistri scholae principem , Hallerum irritabilitatis do- 
ctorem , Morgagnium in anatomicis nullo minorem , 
Tiss oturn Italiae oraculum, Seraum , Cirillum , il- 
luin denique adhuc superstitem Collegii nostri flo- 
rem , quem honoris gratia nomino Colugnium? An in 
phisicis praecellentissimos Gravesandium , Muschem- 
broechium , Voltam , Priestleyum ? An injure consul- 
tissimos Ileineccium , Gravinam , Vinnium , Doma- 
tium ? An in sacris longe antecessores Calmetum , 
Van-Kspenium ? An in Oeconomicis accuratissimos 
Du-Hamelium , Bertrandium , Nekerum ? An memo- 
rem antiqua ? Quam praeclara dicenti ultro occurrunt! 
et Montfauconii explicata Antiquitas , et immortales 
Gorii labores , et illa Passerii, Antiquitatis purissimi 
latices , Dyptici Consulares , Picturae Hetruscorura , 
Gemmae astriferae , Lucernae fictiles. Ac ne in alie- 
na abeam *, quis ignoret quanta penu mutili theatri 
deformes ruinae , duaeque Tabulae Heracleenses per 
Mazo cliium miraculo litterarum venerabilem illustratae, 
litteras locupletarinl ! quantaque eruditionis strue una 
Martorellii Theca dilarit ! 

Sed debebatur lioc humanae Rationi nunc cele- 
ri , nunc lento pede, pro temporum conditione 5 usque 

tamen in maius eunti. At nova ? IVe nova quidem 
nostrae aetati desunt. Praedicet illa prior litterarum 
rediviva aetas suos reparatores Petrarcham , Dantem, 
Boccaliuui. Praedicet altera suas fortunas , et , expu- 
gnato Byzantio , Graecorum reliquias Italo solo rece- 
ptas , et faustissimos Typorum in Moguntina sede na- 
tales , et novo Orbe pario , novas quasi provincias 
litterarum ditioni adiectas. Praedicet tertia Ludovi- 
cum , Torquatum poetarum principes , Canum , Co- 
pernicum, Tychonem , Fallopium , Vesalium , Ges- 
nerum. Praedicet illa , quae nostrae aetati praecessit , 
et Cleperum , qui , quos orbes , quaque lege planetae 
currerent, primus cognovit j et Galilaeum , qui, oculis 
nova luce munitis , caeli spatia metavit; et Halleyum, 
qui medium orbem astra sua occultatem mortalibus 
detexit } et Cartesium Newtono Optica praeparantem j 
et Neperura , qui Geometrae calculi salebras exhorro- 
scenti compendia commostravit j et Baconem Scholam 
Organo suo purgantem } et Mabillonium , qui Barba- 
riem nova arte ab interitu ad vitam revocavit j et Ar- 
veyum , qui , qua sanguis corde ad extrema mearet , 
et qua ab extremis ad suas scatebras rediret , prior 
invenit ; et Newtonum , et Leibnilium , duos morta- 
lium ceteros rationis imperio longe supergressos , qui, 
quum iu philosophando oppositi discessissent , in il-' 

mechanicis rebus commoda attulerit ! Quin videtur 
ipsa eruditorum natio hac aetate corfertissiraa, Grae- 
cis Romanisque veluti indignata constringi finibus , pe- 
regrinari , iongeque in alias regiones suas opes trans- 
ferre. Itaque nova arte Scoltius iEgyptia , Bayerus 
Phenicia , Georgius Tibetana , Claugerus Mexicana il- 
lustrarunt. 

Qui si videntur in suis inventis paullo iis mino- 
res , qui aetate praecesserunt , fuisse , id neque illis 
ingenii robori , neque his tenuitati , sed naturae quo- 
dammodo necessitati tribuatis , ut maiora minoribus 
praecurrant. Quemadmodum enim, quae homiui con- 
servando in primis erant , primo inventa : quae vero 
ad vitae commoditatem raelioremque conditionem per- 
tinebant , ratione posterius excogitata sunt : et , ut 
in aedificiis erigendis , quae ad substruendum jaciun- 
tur , pondere vincunt ea , quae ad aedificandum cu- 
mulari solent ; sic in humanarum cognitionum inexu- 
perabili mole attollenda videtur accidisse. Igitur nihil 
mirum , si illi rerum novarum gravitate praestiterint, 
nos copia ; illa difficultate , nostra utilitate superarint. 

Sed Litteras animos illustrare, Eationem exercere, 
nova moliri non domorum angustiis , non scholae 
confiniis , non locorum , non urbium , non gentium , 
sed novis usque formis indutas per omnia vagari ; 

pura a primaeva dignitate degeneri , litterata quo- 
que Romana maestas sensim in sterilitatem emarcuerit. 

Quae igitur alia comparari tempora nostrae aetati 
possint ? An ea , a quorum recordatione usque abhorret 
animus , tenebris luctuque sepulta? An ea , quum ex 
illa caligine aliqua lucis extrusa semina ingeniis osten- 
dere , e quanto naufragio litterae redirent ? An ea , 
quum illi priores musarum cultores in paginis longo, 
•itu corruptis dies noctesque contriverunt ? An ea t 
quae proxime subsecuta sunt ? ut si nobis lateret , 
quo squalore obducta ante Ludovici Magni tempora , 
vix Italia , Galliaque exceptis , Europa extiterit j vel 
si ignoremus Russorum vastissimam regionem Euro- 
pae , Asiaeque conterminam , omni nunc librorum 
copia abundantem , nostro ineunte saeculo ne unum 
quidem habuisse. 

At nostra ? Occursant ubivis homini , quaeque 
loca passibus lustranti litterarum incitamenta , digna 
eruditis , digna viris , digna principibus , digna regi- 
bus ; Academiae , archigymnasia , licea , ephebia in- 
stituta , ditata. Quot impensae , quantaeque iacturae 
in rem maximi ad omnia momenti factae ! Bibliothe- 
cae ad quatuor millia, suo quaeque ornatae adparatu, 
ad speciem magnifico, ad copiam uberrimo , ad sensum 
iucundo , ad utilitatem maximo ; ubi antiquitatis ae- 

terni testes alii volatanlur , alii ab interitu vindicati 
visuntur : ubi .membranae rarissimae , codices magno 
redempti , exemplaria undecunque locorum conrasa ad- 
servantur. Collucent cymelia , non illa sane superior* 
saeculo inluvie offusa, sed quae insueta oculis doctos, 
nedum imperitos percellunt : neque unius modo gene- 
ns , ut alia in honore sint , alia , uti quondam , exo- 
leta putrescant ; sed omnia pari studio exculta , parique 
fide servata. Certant scientiarum sacraria sacrariis ; 
miracula naturae , miraculis artium \ copia cum ra- 
ritale contendit. Quanta omni genere machinarum in- 
structa suppellex ! Quanta antiquitatis ! Simulacra 
deorum hominumque omui genere materiae , et ar- 
tium insignia , gazae ditisissimae vasorum ex auro , 
argento , aere factorum , tabulae vividae , picturae E- 
truscorum , pocula sigillata , toreumata pretiosa , co- 
ronae, paterae, scyphi , lucernae , litterati lapides , nu- 
mismata denique manibus eruditorum jactata , et ex- 
cussa , quas filiolas saeculi appellare non dubito , et 
quorum in singulis prope notis litteratos tota die in- 
tentos defixosque tuemur. Quid quaeso simile vel 
acta vidit aetas , vel ipsi vidimus , vel futuro tem- 
pore posteritas intuebitur? 

Sed «binam , quam hoc loco fidentius exultare 
mei possit oratio ? Postulo a vobis , Auditores f et qui- 

dem summo jure postulo , ut universi mihi omnino 
concedatis , tantam lucem , ad remotissimas usque 
barbarorum regiones redundantem, ex his terris , quas 
pedibus calcamus , pene lotam effluxisse. Nescio enim 
quid iis in sinu lateat fossori egerenti inexhaustum 
perenne , antiquum : siquidem, eruderato ubivis agro, 
pretiosa non solum quotidie in apricum efferuntur; 
sed in ipsis effossae terrae visceribus manent usque 
vestigia certae spei , litteras locupletiores in dies nova 
luce futuras. O nostras sedes benigna tellure beatas ! 
ubi, non ligonibus terram aggressis , sed pulsa leviter 
humo , effodiuntur opes non irritamenta malorum , 
non ad luxuriem , sed ad dulce otium , non ad ani- 
mi dolores , sed ad ingenuas voluptates. Vos appello 
Herculani , vos Pompeiorum exesi pumices , vicini 
montis quondam laine ruinae , qui tanto post saecu- 
lorum ambitu tot Graecarum artium decora , tot Ro- 
manorum mouumenta incorrupta servastis : vos mihi 
testes estote , quot eruditissimi viri , quot principes, 
quot reges ab ultimis terris ad vos advolent visuri , 
quo loco ipsa Antiquitas suas vestes induta, non ira 
bellorum laceratas , non incendiis exustas , non tem- 
poris voracitate contritas ; sed integras , puras, nativa 
luce fulgentes , venerabili adspectu , Surrentino Gabi- 
uoque saxo innixa sedeat. Invidet vobis inclyta Ro- 

ma : siquidem exterae gentes illam urhem, antiqui- 
tatis quondam nobile domicilium contemplantes , to- 
ties irreparabili casu collapsam , toties resurgentem , 
veterem Romam in ipsa Roma requirunt. 

Animadverti equidem, Auditores, animos auresque 
vestras quodam plausu , rudi licet , atque incomposito 
arrectas interea detineri, expectantes, quoad ego vobis 
significarem , quo ista tandem oratio sit evasura : 
scilicet eo, ut intelligatis , si ceteris ante aetatibus 
palmam praeripuisse gloriamur , quod nullo latius , 
quain hoc tempore litterae propagatae sint; necesse quo- 
que fateri, nihil fuisse facilius , quain hoc praesertim 
tempore eos , qui propagarunt , novitatis cupiditate 
inlectos alio atque alio divertisse. Nihil euim couiun- 
ctjus in litteris , quam illa duo , quae cognata desi- 
deria dici possunt, alterum edocendi, alterum, quae 
edocueris , tum ut multorum satietati occurras , tum 
ut tuo nomini majus aliquid concilies, novitate or- 
nandi. Atque ca caussa est, quamobrem , quum do- 
ctissimi viri nostram aetatem in hisce curis peraeque 
studiosissimam experti sint , in litterarum annalibus 
hac duplici nota signandam communi suffragio decre- 
verunt. 

Quae quum ita sint , non laeta quidem , ut vi- 
dentur , in praesens snnt omnia. Si enim disciplinae 

per cultorum desidiam non exoleverint ; ingeniorum 
tamen quadam libidine nonnihil abnormes factas esse 
indolescimus. Ecqua enim libido magis importuna lit- 
teris potest eftingi , quam illa in scientias lillerasque 
invecta styli perversitas ; quam dissoluta , ac tumens 
oratio? Vel quae maior novandi cupido excogitari , 
quam , inducto ia omnes disciplinas delicato quodam 
sapore , condimenti pleno , quem spiritum vocant , 
nonnullorum opera tenue climata , et in quibus in- 
dicii iusta maturitas elucet, uti inficeta proscribi; 
iisque solummodo locum dari, quae a communi sensa 
abhorreant , iliaque luxurie diffluant ? Sed quandiu 
hi insidiosi ignes cineri doloso suppositi identidem 
reviviscant? vel potius, quo usque tandem non extin- 
quantur ? Quid ? obliline sumus istam ingeuii spe- 
ciem ementitam , omnique arte fucatam nunqtiamnon 
lethale fuisse litteris ? vel qui sperari possit a gravis- 
simo posteritatis judicio nos , qui tam severe de Se- 
neca, Lucanoque judicamus , peccantes in idem abso- 
lutos esse discessuros ? Dicam plane , quod sentio ; 
summo versamur in pericnlo , ne nos , qui geutes 
illustrasse gloriamur, posteri accusent corrupisse; sae- 
cuiique lucis nomiue , converso in ludibrium verbo, 
corruptum depravatumque intelligant. 

Sed, quaeso, animum ad alia, fortasse non minora 

advertamus , quae in disciplinas sensim illata , eas 
nonnulla labe macularunt. Etenim si minima inten- 
tius accurantur , quam maxima ; si incerta incertis 
addimus; si ferimur in rara sola ingenii ostentatione; 
si , difficultate omni simulata , per summa ac levia 
ambulamus; si antiqua magis scrutamur, quam nupe- 
ra , aliena , quam nostra ; si ( quod pessimum ) , 
bona malis commutamus ; quid hoc aliud est iu lit- 
teris , quam dilabi extraque vagari ? Quinimo utrum 
aspero , an miti ; justo , an aequo ; inofficioso , an 
honesto sim usus verbo , per vos iudicate. 

Enimvero quid de studio Historiae Naturae di- 
cam ? Multa quidem debetur laus , tum quod ejus 
nobilissimae origines ab ultimis usque aetatibus re- 
petendae ; tum maxime , quod brevi eo processerit , 
ut saeculi scieutia quodam jure dici posse videa- 
tur. Videmus eius cultores rerum magnitudine non 
conterritos , sed provocatos , incautos inlectosque per 
latebrosa terrarum vagari : vestigant, odorantur omnia. 
Sed quid antiquis omnibus Plinio praesertim , atque 
iEIiano adeo iniustum bellum indictum est , ut , quae 
quae illi scripserint , ficta commentaque credantur ? 
Vel quid tanta investigandi festinatio ? praesestim quum 
tot errores extirpandi , tot veritates firmandae , tot 
quaestiones definiendae , tot difficultates diluendae 

supersint ? Quid operi tantam inchoato , ut si abso- 
lutum jam foret, fastigium imponere properamus ? Si 
. enim est scientiis sua cuique tempestivitas $ haec au* 
lem , peragratis animo Naturae latifundiis , omnino 
Jongaeva est , multorumque saeculorum $ seramus 
sane pacato animo , ut ait ille , seramus arbores y 
quae alteri saeculo prosint ? Quapropter studium 
investigandi remittamus , illud vero contemplandi , 
partiendi , si placet , augeamus. 

Quid de Chemia ? illa nempe vi Naturae illata, 
per quam occulta extricantur. Quid tanta sibi cum 
novandi cupiditate germanitas ? quid vocum cuden- 
darum tanta libido ? quid illa millies repetita Natu- 
rae ingratiis tentamina ? Accuret proinde melius suas 
rationes ; phisica foveat $ medicinae inserviat ; plan- 
tarum anatomen ne pro derelicto , desperatoque ha- 
beat ; vel saltem in ea unice sua studia intendat , 
quae ab ingenti terrarum marisque sinu solvenda sibi 
nova offeruntur. Intelligat tandem esse aliquid in 
Natura extremum , quod vinci non possit , et hujus- 
modi, ut, si vires experiri velimus, victi inde neces- 
sario fractique redeamus ? 

Quid de scientia plantarum ? Equidem dicere 
ausim nihil ea liberalius coli , nihilque beuignius . 
Haec studia voluptatis plena ; haec certissima mc- 

dicinae subsidia \ haec in ipso , ut ita dicam , civi- 
talfs ore efflorescunt. Ejus cultores in plantis usque 
oovis detegendis solliciti , in describendis minuti , 
in caussis nominum reddendis ingeniosi , in de- 
pingendis magnifici : cetera egregii. Accusamur in 
uno , quod inulti in minimis sumus , non aeque 
in maximis } quod , vulgaribus veluti in exilium 
actis , exotica sola curemus * quod , monente Lin- 
naeo , ut ad vulgares plantas redeamns , tanto post 
tempore adhuc aberremus \ quod , paucarum vir- 
tute detecta , ceterae neglectae sunt } quod porten- 
ta , quae de nonnullis praedicantur , nondum ad tru- 
tinam revocata. Utinam ista efficerentur ; quid tum 
provehendis medicis rebus posset esse optatius , vel 
mortalitati salubrius , vel posteritati gloriosius relin- 
qui , vel denique iuventuli ea studia molienti majori 
foret usquam incitamento? 

Quid de Mathesi? Extat, Geometrae, de vobis triste 
oraculum Voltaerii e tripode, more suo dictantis , futu- 
rum , ut a sua aetate vix ad centesimum annum inge- 
nia bonis litteris , studioque naturae illecti , geometri- 
ca dediscant , peraeque attoniti contemplantes immor- 
talia Euleri , Bernullii , Dalembertii opera , atque 
exteri £gyptias moles , reputantes solum animo vires 
illorum , qui tanta excitarint. Falsum quidem , ut vi- 

detis adhuc , et tale per saecula futurum : siquidem 
tot in ea scientia praeclarissimi viri existant. Nihil 
tamen verendum magis , si calculo a vobis in suppe- 
tias vocari solito , plus loci , ut facitis , auctoritatis- 
que concedatis. Mementote , quod Romanis rebus 
accidisse legimus , quandiu in comparandis exerciti- 
bus Romanorum copiae copiis sociorum triplo ma- 
jores fuere , eas florentes stetisse j quum vero hae 
illis vel pares fuerint, vel maiores, misere concidisse. 

Divinent sane , Medici , vestra oracula incredi- 
bili felicitate , quae instant aegro , non in horas , 
non in dies, non in menses, sed, si superis placet, 
quoque in annos : ut vultis , fata portendant/: appa- 
reat vobis lynci simillimis, lectoque adsidentibus ae- 
gri corpus pellucidius vitro , ut foris perlegatis , quae 
intus lue laborent , quibusve in latebris laethale virus 
insidat : vestra tamen illa Diagnosis a vobis quanta 
requirit , non in pleuritide modo , in semioticis de- 
speratissima re , sed in vulgaribus plerisque morbis ! 
Quanta monet pollicem quandoque oscitantem pulsu, 
suoque tinnitu vena vitalis ! Quam cupide tabulas 
Rhodias , vel aliquid iis simile a vestra Praxi sem- 
per irrequieta , ac plana turbarum Medicina desiderat! 

Quis vero est , quem non moveat clarissimis 
monumentis testata consignataque antiquitas ? Inest 

ea cnra mortalibus a primis inde temporibus : neque, 
uti humana solent, insenuit annis,* sed crevit eundo : 
donec ad haec tempora deventum est , quibus adversa 
cupiditate flagramus, incerti, utrum vehementius an- 
tiquitate , an novitate rapiamur. Pervestigamus Graeca, 
Romana , Etrusca , exotica quoque , et longinqua j ubi, 
quaeque sint , quove parentur pretio in omnem occa- 
sionem intenti. Comparantur \ adservantur \ amantur. 
Extant nonnulla in privatis aedibus ad spectaculum ex- 
terorum : rariora in abditis domorum ad domini deli- 
cias : reliqua in propatulo , ante aedes , in impluvium 
ad ostentationem proiecta. Laudabile otium , bonisque 
artibus iacturae salubres ! vel si quid istud levitatis 
habere videtur, id homini praesertim diviti, litterisque 
utcunque instituto facile conceditur. 

At iuventuli ea studia ineunti suspecta, atque invisa 
effici j Graeca devoveri \ Latina scholis, uti levia, aman- 
dari \ in eas denique litteras, quibus haec otia florescunt, 
cum magua aurium , atque auimorum offensione tota die 
invehi, quandiu perferemus? O pertubatas litterarum 
rationes ! O turpem saeculi lucis notam ! Dicam, Audi- 
tores , qua voce potero , ut universi audiatis : majores 
nostros in studiorum rationibus ad normam dirigendis 
nihil sapientius fecisse : qui, quum viderent Graecos, 
Romauosque duas nempe florentissimas gentes eo di- 

gnitatis hominem evexisse , ut nusquam alias posthac 
neque bello, neque pace , neque publicis, neque 
privatis in rebus , neque unius , neque multorum im- 
perio ille devenerit : maxime curarunt , ut iuvenes 
studia ingressuri ab ipsis gentibus pacis bellique ar- 
tes , quas imitarentur, primi addiscerent. 

Utinam vero in iucundissimo isto genere litterarum 
per universam late Europam disseminato non abnormia 
quoque plurima , atque intempestiva occurrerent: nihil 
sane foret , de qno potiori iure gratulari nobis ipsi 
videremur. Quid euim tot in res levissimas absumpti 
labores , in maximas propre nulli ? quid in vulgatis- 
simas res effusa ad satietatem , ne dicam , turbata , 
atque impexa antiquitas ? quid probabilitatis tam lon- 
ge producta spatia ? quid illa infinita libellorum co- 
hors ? in quibus praeter nonnullas elucubrationes ni- 
mia religione attenuatas , reliqua vel ad medias ra- 
tiones composita, vel ab aliis misere corrasa repe- 
riuntur ? Quid denique tot minutissimae curae ? nt si 
illae inexhaustae antiquitatis aurifodinae , quavis In- 
dia ditiores, quinta abhinc aetate delectae nostrorum 
eruditorum aviditati defecissent. Dicam uno verbo , 
Auditores , si minus suo , dignitatique orationis apto, 
certe ad rem meliori : uberrima sane racematio , gra- 
cilis , imo prope nulla vindemia. 

Sunt enim magna quidem , Auditores , a quibus 
una diflicu itate declinamus. Quid enim tam necessa- 
rium , quam opus numeris omnibus absolutum , quo 
edoceamur , quibus notis monumenta , quaequae ea 
sint , vera a commentitiis dignoscantur ? Quid tam 
litteris opportunum , quam illa multa , quae ad 
scientias pertinent , pro ipsarum numero in ordi- 
nes partiri ? Dirimeretur sane illud dissidium , quod 
inter scientias litterasque interesse vulgo existima- 
tur , si quidem rausae amoeniores cum severiori- 
bus consociatae conspicerentur. Gratiae immortales ha- 
beantur Viscontio , in quem videntur ea studia ad 
quandam sui maturitatem pervenisse : at multo ma- 
iores ilii debeamus , quod nonnulla integra , quae- 
dam adumbrata , tanquam de composito nobis absol- 
venda reliquerit. Habeantur Caylo , et Winchelman- 
nio numinibus bonarum artium praesentissimis , qui 
de veterum statuis contemplandis designandisque unice 
solliciti , nobis , quod maximum erat , reservarunt , 
qua nempe ratione divini illi artifices Naturam genio 
suo sequacem , prope famulantem , atque in suis 
manibus dura quasi pro arbitrio emollientem habue- 
rint. Et ut plura colligamus io unum, illud antiqui- 
tatis indagatori investigandum in primis foret, quibus 
illi artibus ad liberalia studia tam brevi , tantaque 

felicitate devenerint , ad quae nos tot annis , tot 
exemplis , tot magisteriis , tot concertationibus , tot 
doctrinis, tot praemiis , morosa denique illa pingen- 
di , celandique subtilitate devenire posse desperamus. 

Pulcherrima sunt quidem ista , Auditores , et jure 
vetustatis carissima : sed una cautio sit , ne intemperata 
eorum dilectio ex animo obliteret ea , quae , quum 
nostra sint , potior! jure postulant , ut prima dili- 
gantur. Enimvero ecquis non fatetur inconsiderata 
temeritate transversos no*f agi , quoties nulla neque 
huius , neque futurae aetatis cura solliciti in eam 
ipsam barbariem nostra immergi sinimus , e cuius 
faucibus res tempore , ac loco remotissimas , nulli- 
que nobis , vel parvo usui futuras , restitutas esse 
gloriamur ? Vel quis non indoleat , dura de compin- 
gendis litteris Etruscis , ^Egyptiis , Tibetanis conje- 
cturae proponuntur, litterae afferuntur, itinerariam 
magno impendio suscipiuntur j de nostro interea ser- 
mone sui natura suavissimo , diu tamen squalore ob- 
sito , nihil adhuc esse absolutum , nihil susceptum , 
nihil ne excogitatum quidem? • 

jEgidi Menagi , si illae tuae Itali sermonis Ori- 
gines , quanti sunt , tanti non essent } temeritatis 
profecto accusari dignus videreris , quod tuae gentis 
oblitus, falce ia Italas segetes foede immissa , arva 

nostra vastaveris. Nunc quoniam illae cum immor- 
talitate conteuduut $ ignosce , si a praedicatione lau- 
dum tuarum ad meae gentis litteratos viros oratio 
devertat. Itali , itane per praerupta usque , atque in- 
certa studiorum litterae nostrae abibunt? Qno tan- 
dem usque exterae gentes Italiam artium altricem con- 
viciis iucesserint ? Quo usque tandem piissimara pa- 
rentem ea aetate Graeciam alteram hoc turpe op- 
probrium pati sinamus ? Viresne desunt ; ingeniane 
torpent ; an quid hoc aliud mali est ? Desinat ergo 
tandem Gallia superbos agere de Itala levitate trium- 
phos , et , quod ille operis bonis auspiciis inchoavit, 
bonaque ex parte confecit f nos bona ex parte con- 
fectum melioribus absolvamus: adeo nimirum , ut v 
•i minus illi praestemus ingenio , curemus certe , ut 
postrema primis , nostra aequentur suis. 

Vitia aluntur , ac tegendo vivunt , si medicas 
manus adbibere abnegamus. Efficacissima ad id reme- 
dia a summis viris proponuntur. Primum illud Pla- 
tonis : temperanda infinita animi cupiditas. Salutare 
consilium , sed incurabile malum. Alterum Malebran- 
chii : moderanda est legendi cupiditas , contemplandi 
vero augenda j per illam enim perpetuantur errores. 
Est sane multum , sed non in eo sunt omnia. Ter- 
tium Maupertuisii : adsit censura , quae scripta ca- 


Digitized by Google 



3 1 


stiget. Praeclare qnidem $ sed difficilis censura vivo-* 
rum. Ceterum minam ista vel parce adhiberentur : 
neque ad insaniam ingenia aestuarent , neque adole- 
scentes nimiae lectionis protervitate valerent , neque 
miseri versaremur in tanta impunitate librorum. At 
jura quidlibet in litteris audendi concessa snnt. Con- 
cessa quidem , sed nou ut iis deutare 5 ad cohone- 
standam rempnblicam , a qua illa accepisti , non ad 
foedandam. 

Scio meam nullam esse in eo auctoritatem , atque, 
ut ab initio meae orationis praemonuisse memini , ni- 
hil hujusmodi auderem. Revocamur itaque, Auditores, 
a medio recloqne cursu declinantes non mea privati 
hominis voce , neque hodierna tautum die , sed du- 
centos prope annos continenti voce, atque a singulari 
legum in nostra repubiica latore , de litteris , deque 
Humana Ratione benemerentissimo Bacone de Verula- 
mio. Is enim tanquam ex praescripto constituit colle- 
gium amplissimorum, omnique genere doctrinae excel- 
lentiam , qui foedere coniancti universas disciplinas 
recenserent , seque inter provincias partiti eo coirent, 
ut earum unaquaequae , unde orta sit , qua ierit , 
quoque gradu consistat , edoceret , et lineamenta quae- 
dam , per quae ingenia ad nova currerent , praemon- 
straret. O disciplinam tanto homine diguam 1 Etenim, 

florenlissimi Adolescentes , si ad innumeras opportu- 
nitates fortunae vestrae indices , si ad istam animi 
indolem , atque ad ingenia , quibus polletis , si ad 
studiorum rationes rite institutas , si ad vigilantissi- 
mos moderatores vestris commodis velificantes , si 
ad antecessores probitate , et scientia praecipuos , si 
ad uberrimas doctrinae segetes vobis abunde suppe- 
ditatas , si ad summorum virorum exempla ad imi- 
tandum proposita , si ad egregiam , in qua vivitis , 
urbem omni copiarum genere diffiuentem , si denique 
ad spem novi saeculi , in quam vos primi succresci- 
tis , ea norma accederet, qua quisque in omnibus di- 
sciplinis , qua progredi , quove niti debeat , et quo , 
ultra si velit , sui ingenii vires protendat , uno ve- 
luti obtutu intueretur : quid tum liberalius vobiscum 
agi potuisset , vel litteris opportunius , vel nostrae 
aetati gloriosius , vel denique desiderio immortalita- 
tis magnificentius effingi ? 

Laetum omnem insidet animo futurum aliquan- 
do , et , si quid veri mens augurat , futurum brevi , 
ut Academiae , illi sanctissimi coetus , illae Musarum 
statae mansiones , illa litterarum diversoria aeterno 
foedere obligatae tantum operis sint moliturae. Qnod 
si iam animo amplecti videor illud , quod miserando 
litterarum fato desperari oportere universi fatentur, sini- 

tc, Auditores, aegro animo, suique vix compoti vicina 
videat ea , quae lougo distare intervallo omnes intel- 
Jigunt j illudque conclamatum vulnus nostrae reipu- 
Llicae jandiu inflictum , aliqua curatione leniri posse 
confldat. Videre enim iam videor litteratae Europae , 
quot , ubique sint , egregios viros hoc uno in loco 
contectos , Italiae florem , Gallorum prima robora , e 
Britannis , Germanis , Polonis , Borussis , Danis , 
praecellent issimos j eo c que , perinde quasi ad id ope- 
ris adhortandi mihi facultas data esset , ita affari. 
Quandiu , rogo vos , viri clarissimi , sinatis lascivire 
litteras? quem ad finem exaudiantur in iis querelae, 
dimicationes , discidia ? vel quid istud reipublicae 
genus est , ut iura ab ilia habeamus , de conspiratione 
vero virium animorumque leges nullas habeamus? Si 
ad ardua vestra ingenia differre velitis; quid tam ar- 
duum ; qnam opus ea immensitate , ut vestra ope 
indigeat , suaque mole laboret ? Si ad maiorem glo- 
riam ? Ecqua maior , quam illud conficere , quod 
impensissima prece omnes adprecantur ; quod litterae 
longo desiderio confectae expectant ; quod ipsa hu- 
mana ratio postulat j quod praeteritorum tempo- 
rum depravata emendat , nutantem huiusce saeculi 
gloriam confirmat , denique posteritati consulendo 
transitum vobis ad immortalitatem brevissimum pa- 

sit , collatis viribus , ire paratiores ad singularem, glo- 
riaeque plenum laborem , an , ut in dies facimus , 
ad leve aucupium laudis ad vesperum interiturae ? 
Deleantur itaque vestigia abnormitatis : disciplinae in 
viam revocentur : litterae tam firmo praesidio obval- 
latae de suo periculo conticescant. Ne patiamini Ba- 
conis manes de fato litterarum diu irrequietos in ve- 
stibulis academiarum , inter ipsa subsellia , in qui- 
bus quota die de litteris deliberaturi sedetis ; quini- 
no in secessibus illis domorum , ubi pervigili ca- 
lamo exaratis nova , versantes de tanta temeritate 
nos exprobrare. Conquiescant tandem illi , suique a 
vobis compotes factos sua quadam quasi voce decla- 
rent. Fortunet Deus ipnmortalis consilia nostra - y tantum 
operis saeculo largialtar ; foedera ista componat. In- 
telligant aliquando bi viri , universis litterarum ra- 
tionibus longa aberratione perversis , hac una vero 
suorum opera reparatis , atque compositis , non hanc 
modo aetatem, sed eos ipsos , qui illam nobilitarunt, 
in mundi fastis consecuturos nomen novum. 

